এই প্রকাশনায় আর্থিক ঝুঁকি আছে, কষ্ট আছে, লেখক খুঁজে পাওয়ার ঝামেলা আছে। কিন্তু তবু আমরা এই সিরিজে এর মাঝেই সাতটি বই যুক্ত করতে পেরেছি, এই মেলায় যুক্ত হবে আরো দুটি, আশা করি। এটা আমাদের পরম সৌভাগ্য। আমাদের লেখককুল তরূণই মূলত, বিশ্ববিদ্যালয়ের তরূণ শিক্ষক, স্বাধীন গবেষক, বিজ্ঞান গবেষক সবাই শামিল হয়েছেন। ড. দীপেন ভট্টাচার্য, ড. মল্লিকা ধর, ড. ইমতিয়াজ আহমেদ প্রমুখ আছেন দস্তুরমত অ্যাকাডেমিক গবেষক, তাছাড়া আছেন তরুণ শিক্ষক আদনান আরিফ সালিম, আরাফাত রহমান। তাঁরা সবাই সুন্দর বহনযোগ্য সংক্ষিপ্ত বই লিখেছেন। এখানে বিজ্ঞান ও ইতিহাসের বিষয়ে লেখা হয়েছে, ভবিষ্যতে মানববিদ্যার অন্যান্য বিষয়ও অন্তর্ভুক্ত হবে আশা করছি।